tomron87/hebrew-wikipedia-sentences-corpus huggingface dataset:
הוא פותח ברעיון נצחיות הנפש בניגוד לכיליון הגוף, וטוען שהנפש מגיעה לשלמותה דווקא כשהיא נפרדת מהגוף.
בסוף, הנזיר מזכיר את השכר והעונש הצפויים לנפש האנושית לאחר המוות.
מיקומה של המסה הפילוסופית בסוף היצירה מעמיד את התכנים העוסקים בתהליך הנביעה והאסכטולוגיה כשיא הידע שמלמד הנזיר את בן המלך.
לאחר שהשלים בן המלך את הלמידה, בכל התחומים ולאחר שהתנהג בפועל, נמצא ראוי לקבל התורה החשובה.
אבן חסדאי מגיש לקוראים ידע כללי נרחב באופן שווה לכל נפש.
אבן חסדאי שילב את עיקרי 'תורת הליחות' בשלושה שערים בספר בן המלך והנזיר, אשר עמדה ביסוד הרפואה בימי הביניים עד ימי הרנסאנס.
אבן חסדאי החזיק ברפואה ה'גלנית' אף שדבריו נשענים על דברי הרמב"ם.
לפי הרפואה ה'גלנית': בגוף יש ארבעה סוגי נוזלים, שקוראים להם 'ליחות', ליחה צהובה, שחורה, לבנה ואדומה.
כל אחת מהליחות אחראית על תכונה נפשית דומיננטית ועל תפקיד אחר בגוף.
ערבוב נכון לליחות הוא חיוני לבריאות נפשית וגופנית, וחוסר איזון ביניהן נחשב כגורם אחראי על מחלות פיזיות ונפשיות.
בספר בן המלך והנזיר, בשער השני, הנזיר מפרש בצורה ברורה את עקרונות הרפואה ה'גלנית': הקשר בין הגוף לליחות ומינונן, תכונות כוחות הגוף: קליטה, ספיגה, עיכול ופליטה, חום וקור, יובש ולחות והשפעת היסודות (אש, אדמה, אוויר ומים) בעולם על תפקודו ובריאותו של הגוף.
אחרי שהנזיר מעביר הידע התאורטי הוא פונה לעצה מעשית, הוא מדריך את בן המלך איך לשלוט בכמות האוכל שהוא אוכל, ומסביר שעל הרופא לפעול בשלבים כדי לתקן ולאזן את המזג המשובש: ראשית, ניקוי הגוף מגודש הליחות המיותרות שגרמו למחלה ואיזונו.
שנית, ללמד החולה על המאכלים והשתייה הטובים לו כדי לשמור על האיזון.
הנזיר מלמד בן המלך שיש השפעה באופן דומה לליחות על הנפש ועל הגוף.
הניסוח הוא בלשון פשוטה, ברורה וקצרה דבר זה מקל על הקורא להבין את המסר ואת התוכן.
כל עניין חדש מוצג בהתחלה דרך דו-שיח או סיפור, בדרך עלילתית ובפרוזה חרוזה, אחרי כן באים משלים המסכמים בקצרה את המסר שעלה מהסיפור, מחזקים אותו, באמירות מפורשות.
דרך מהלך זה יש הפנמה לתכנים דידקטיים, בעצם יש חזרה על המסר.
ולכן, הניסוח ב 'בן המלך והנזיר' מסייע לממש התכלית הספרותית האסתטית והתכלית העיונית חינוכית -דידקטית.
בולטים מאפייני הסגנון של ספרות המקאמה, רוב הספר כתוב בפרוזה מחורזת מלאה שיבוצים ומשולבים בה שירים קצרים, שוויי משקל וחרוז, יסוד עלילתי, מגוון נושאים עשיר, פנייה לקהל חצרני ו'עממי' כאחד, חלוקת היצירה לשערים ובניית העלילה סביב שתי דמויות קבועות, מתוכן אחת המעוררת את חברתה לְסַפֵּר סיפורים – המשתנים משער לשער.
הניסוח של היצירה מעיד על רצונו של אבן חסדאי לקרב את היצירה לטעם הקהל ולמשוך אותם.
לשם כך הוא כתב את היצירה בסגנון הפופולרי של ספרות המקאמה, ומצד שני גם שינה ממנה כדי להקל על ההבנה.
עיצוב הדמויות, בן המלך אינו מגיד, והנזיר אינו גיבור.
הנזיר הוא מאופיין כמורה יציב
ההקדמה של אבן חסדאי ומטרות הספר :
בפתיחת הספר מופיעות שלוש הקדמות שהביא אותן אבן חסדאי:
"הקדמת המעתיק", הוא המתרגם, שאבן חסדאי כתב אותה.
"הקדמת המעתיק הערבי", של ספר ברעלם ויואסף הערבי נוצרי.
"הקדמת המחבר" – שלקח אותה מהמקור שבו הוא השתמש של הספר היווני ברעלם ויואסף.
"הקדמת המעתיק" היא ההקדמה שכתב אבן חסדאי ליצירה, בה הוא מתלונן על מיעוט צרכני התרבות, ומביע תרעומת על מידותיהם הרעות של בני דורו.
הוא טוען, שכולם החליפו תבונה וחוכמה, אמונה ומוסר ההשכל בטיפשות וסכלות ועסקו בחומרנות ותענוג בחיים.
כך הוא מציג אותם כחצופים ושקרנים חסרי בושה, כמדברים הרבה ועושים מעט.
בנוסף לכך הוא מביע את כעסו על המשוררים ומתלונן על מעמד היצירה בתקופתו, כך שבני דורו היו גונבים שירים למשוררים אחרים ומיחסים אותם לעצמם.
והיו צוחקים ולועגים לאנשי הרוח, ומעריכים ומכבדים את אנשי הממון.
וכך אמר אבן חסדאי שכתיבת 'בן המלך והנזיר' בנוסח העברי באה כתגובה לרעות חולות אלו.
אחרי כך, הוא מזדהה ומרחם על בני דורו שאיבדו את הדרך, והוא רוצה לעזור להם בתיקונה.
אבן חסדאי ניסה למשוך אליו את קהל הקוראים ולהתאים את היצירה שלו לטעמם.
כך עשה שינוי ביצירה, כתב בלשון מודרנית לתקופתו, הוסיף פן פילוסופי אוניברסלי, ובחר במבנה לקוח מהספרות הערבית.
אבן חסדאי הכניס לעיבודו שינויים בעיצוב העלילה והדמויות בנוסח העברי, מסר היצירה משתנה, הקונפליקט והמאבק בין עבודת האלילים לבין האמונה באל אחד ויחיד והחינוך לפרישות, חדלים להיות עיקר.
היצירה לא מכילה אפיונים יהודיים מובהקים, מדובר באמצעי פואטי סגנוני ולא מהותי כך הטקסט עתיר בשיבוצים מתוך התנ"ך, מבואות מבוססות על המשנה, התלמוד, ועל המדרש.
לעומת זאת יש בטקסט אמירות פילוסופיות.
הנזיר מרחיב את הדיבור על האלוהות, על הנבואה ועל השטן, על הנשמה ועל מקורה, על החיים בעולם הזה ועל חשיבות הכנת נפש האדם לעולם הבא, שם תזכה הנפש לגמולה הראוי.
אבן חסדאי לא תיאר הדברים בצורה מיוחדת וספציפית לאחת הדתות, הוא למשל מציין שכל אמונה מתייחדת בנביאיה.
גם כן, אפשר למצוא בספר אלמנטים מהשקפת העולם הבודהיסטית, שאינם סותרים האמונות המונותיאיסטיות.
רעיונות בודהיסטיים כמו קַרְמָה, גלגול נשמות, ויסודות אתאיסטים ואגנוסטיים הוצאו מן הטקסט כבר בידי העורך הנוצרי, שאף החליף את רעיון השלווה המושגת באמצעות נירווַאנה, ב'עונג' הצפוי למאמין בעולם הבא.
ואולם רעיונות בודהיסטים שניתן ליישבם עם הדתות המונותיאיסטיות לא הוצאו מן הטקסט.
עם רעיונות אלו נמנים המוּדעות לסבל ולרוע בעולם הזה, ארעיותן ואופיין הלא מספק של ההנאות המזומנות בו לאדם, הטוּב והשחרור מן הסבל באמצעות ההתנתקות מהבלי העולם והדבקות בחכמת האמת.
ספר בן המלך והנזיר השפיע על היוצרים שקראו אותו, אשר השתמשו בשירים ואמירות שנלקחו מתוכו והוסיפו אותם ליצירות עבריות שלהם, כמו למשל:
'חיבור התשובה' למנחם המאירי (דרום צרפת, 1249–1315)
'מחברות עמנואל' לעמנואל הרומי (איטליה, נפטר בין 1328 ל-1336)
ויש יוצרים שמזכירים אותו בצורה מפורשת וברורה ביצירותיהם, בהם:
ר' חיים בן עטר, מרוקו במאה השבע-עשרה (אור החיים: א, 252 )
הגר"א מוילנה במאה השמונה עשרה (קול אליהו, במדבר יד, ט.
הרב יעקב יוסף כ"ץ מפולנאה, מגדולי תלמידי הבעל שם טוב, אף הוא במאה השמונה עשרה (תולדות יעקב יוסף: וישב ב; שמות ו; בא ה)
הבן איש חי, בגדאד, המאה העשרים (ספר בן איש חי, שנה ראשונה, ניצבים, הקדמה)
המשורר היהודי-פרסי בן המאה ה-17 אלישע בן שמואל יצר גרסה פרסית יהודית ל"בן המלך והנזיר" של אבן חסדאי, וקרא לו בשם "שאהזאדה וצופי" (בן המלך והצופי).
הספר מיועד לבני כל המעמדות בלי הבדל.
בפרקים רבים נלמדים דברים מתוך התמקדות בדברי עשירים, מלכים, המלך ובנו שעמדו במרכז העלילה וסיפור המסגרת.
בן הכט (או אבריל או ארגוסי בעת השקתה) הייתה אוניית מעפילים שאורגנה על ידי אנשי התנועה הרוויזיוניסטית, מהבודדות שלא על ידי אנשי המוסד לעלייה ב' לאחר מלחמת העולם השנייה.
נקראה על שם הסופר היהודי האמריקאי בן הכט, אשר הכנסות מחזהו המצליח "דגל נולד" הוקדשו ל"הליגה האמריקנית למען ארץ ישראל חופשית" (שמה המקורי באנגלית: "American League For a Free Palestine") של הלל קוק, אשר מימנה את רכישת האונייה.
לאחר סיום המנדט הבריטי הוכנסה האונייה לשירות בחיל הים ושמה הוסב לאח"י מעוז, מספר צי ק-24.
"ארגוסי" – בבעלות פרטית ובשירות צבאי
האונייה נבנתה בשנת 1931 בגרמניה כיאכטה במספנות חברת "קרופ" כיאכטה פרטית, בעלת תפוסה של 800 טון, ונקראה בשם "ארגוסי" ("Argosy").
במהלך מלחמת האזרחים בספרד היא שימשה את הרפובלקנים להברחת נשק.
היא נמכרה לצי האמריקאי ב-1942, בו קיבלה את השם ומספר הצי , הוסבה לספינת בקרה ופיקוד, ושימשה בין השאר לניסויים של גילוי צוללות באמצעות סונאר.
בשנת 1946 נרכשה האונייה מעודפי צי ארצות הברית שלאחר תום מלחמת העולם השנייה, על ידי הלל קוק שנודע גם בשם פיטר ברגסון, ועל שמו גם נקראה קבוצת ברגסון - קבוצת פעילים רוויזיוניסטים בארצות הברית.
התרומות שנאספו הועברו לרוכשים על ידי "הוועד העברי לשחרור לאומי" .
הרכישה התבצעה באמצעות חברת "TYRE SHIPPING CO" חברה ניו יורקית בבעלות אלכסנדר וילף, שהיה סגן יושב ראש "הליגה האמריקנית למען ארץ ישראל חופשית".
הסכום הנדרש לרכישה נאסף על ידי הליגה אצל נדבנים, וכן מהכנסות המחזה של בן הכט בשם "דגל נולד" ("A flag is born").
שמה כאשר נרכשה היה "אבריל" ("Abril").
ב-27 בדצמבר 1946 היא הפליגה דרך האוקיינוס האטלנטי לצרפת, כשהיא נושאת דגל של הונדורס.
בפורט דה בוק היא הוסבה לקליטת מעפילים.
רב החובל היה הרי הרשקוביץ, יהודי אמריקאי שהתנדב לעזור למפעל ההעפלה.
לצדו צוות של 24 ימאים, בהם כעשרה יהודים מתנדבים, ושני נורווגים בעלי אזרחות אמריקאית.
בספינה הוקמה "מפקדה" ובה שמונה חברים: מפקד הספינה, מפקד צבאי – אחראי על הקשר עם הבריטים במקרה עימות, "מקשר", מעין שר החוץ, שתפקידו קיום הקשר עם אנשי הצוות האמריקאים, מפקד חוליית שירותים (Quartermaster) לטיפול באספקה, אחראי ניקיון, אחראי על החלפת משמרות וחלוקת הזמן ורופא.
מלווי האונייה מטעם המוסד לעלייה ב' היו אנשי הפלי"ם: שמחה ברלין ומשה שוורץ.
המעפילים נאספו על ידי אנשי המוסד לעלייה ב'.
חלקם שהו קודם במחנות פליטים באזור האמריקאי של גרמניה, והם יצאו באופן גלוי ממינכן דרך קרלסרוהה, באישור הצבא האמריקאי והצירות הצרפתית בפרנקפורט.
הם הוסעו ברכבת לגרנובל לשם הגיעו ב-24 בפברואר.
10 מהם נמלטו ולא הפליגו.
4 אחרים נשארו לטיפול רפואי.
45 מעפילים נאספו בגרנובל בעת שהותה של הקבוצה.
40 הגיעו ישירות לנמל פורט דה בוק.
לפני ההפלגה כונסו יחד, שרו את התקווה ואת המנון בית"ר, והשמיעו ברכות לשלטונות הצרפתיים, ובחצות יצאו לנמל.
על פי העיתון "דבר" על סיפונה הפליגו כ-599 מעפילים: 385 גברים, 194 נשים ו-20 ילדים.
האונייה התגלתה על ידי כוחות צבא בריטים בשבת, 8 במרץ.
בשעה 10:00 חגו מעל הספינה שני מטוסים בריטים.
ב-11:00 הגיעו שתי משחתות בריטיות שנצמדו לספינה משני צדיה, במרחק 50 מייל מהחוף.
צוות הספינה החליט להתעלם מהמשחתות ומהקריאות ברמקול לכניעה.
כוונתו הייתה להמתין במים בינלאומיים עד לרדת החשיכה, ולהפליג במהירות אל החוף.
בשעה 17:30 הצטרפו משחתת נוספת ופריגטה.
בשעה 16:30, במרחק כ-13 מייל מהחוף, נחסמה דרכה על ידי שתי המשחתות.
כ-100 חיילים בריטים מצוידים בנשק, רימוני גז מדמיע, אלות וכידונים, קפצו אל הסיפון.
לא הייתה התנגדות של ממש מצד המעפילים.
בשעה 19:30 הובאה הספינה לנמל חיפה.
ב-10 במרץ 1947 דווח בעיתון "דבר" כי המעפילים גורשו למחנות המעצר בקפריסין ביום הקודם.
על פי העיתון "דבר", עם הצטרפותם של מעפילי האונייה עלה מספר המעפילים בקפריסין למעל 10,000, המספר המקסימלי שנקבע למחנות.
כ-20 בני אדם, מצוות הימאים והמלווים, נעצרו על ידי הבריטים בכלא עכו.
וכן הוחזקו במעצר שלושה מנוסעי האונייה שהוצגו כעיתונאים; שניים מהם גורשו לאחר מספר ימי מעצר, והשלישית המתינה בכלא לקבלת רישיון עלייה.
ב-30 במרץ, לאחר התערבות דיפלומטית, גורשו הימאים אזרחי ארצות הברית לארצם.
ממשלת המנדט החרימה את האונייה, לאחר הליך משפטי.
הסופר בן הכט הודיע בתגובה לגירוש המעפילים לקפריסין, שהוא כותב עוד הצגה שהכנסותיה יוקדשו למימון אוניית מעפילים נוספת.
לאחר עזיבת הבריטים, שופצה אוניית המעפילים ובספטמבר 1948 הוכנסה לשירות בחיל הים הישראלי.
מפקדה היה מילה ברנר וניתן לה השם אח"י מעוז ומספר הצי ק-24.
מפקד הראשון היה מילה ברנר סגנו היה יוסף אלמוג.
המפקד השני היה רס"ן אולי וצלר ואחריו נפתלי רוזן ויצחק דביר.
הצוות כלל 70 ימאים לוחמים.
מהם אלחוטנית מיכל דוניה שהחליפה בסוף אוקטובר 1948 אלחוטן שחלה.
מילאה את תפקידה בצורה מעולה על אף התנאים הקשים.
לאחר שחרורה נישאה, ב-15 בדצמבר 1949, למפקד האנייה מילה ברנר.
טיבוע אל-אמיר פארוק – באוקטובר 1948 נשאה את סירות הנפץ של החבלנים הימיים בפיקודו של יוחאי בן-נון להטבעת אניית הדגל המצרית האמיר פארוק.
הצלת ספינת העולים נרקיס – ב-11 בנובמבר 1948 יצאה הספינה 'נרקיס' מחוף ליד פמגוסטה עם מעפילים ממחנות המעצר בקפריסין שהבריטים מנעו את עלייתם.
בעת היציאה איבדה את העוגן היחיד שהיה לה.
מזג האוויר הפך לסערה דרומית מערבית המים חדרו לחדר המכונות והמנוע נדם.
המעוז בפיקודו של מילה ברנר סיירה בדרום החוף של ישראל בצהרי 12 בנובמבר הוזעקה להצלת ה"נרקיס".
המעוז פנתה בכל המהירות ובבוקר 13 בנובמבר גילתה את ה"נרקיס" בקרבת החוף הסורי.
ההתקרבות והעברת חבל הגרירה היוו ימאות מסובכת בגלים החזקים.
בהתחלת הגרירה ניתק החבל וברנר חזר על הביצוע עד שהצליח להרחיק את ה'נרקיס' מהחוף ולמשוך אותה לנמל חיפה.
+רב-סרן תקופת תפקוד כמפקד הספינההערותתמונה הרי הרשקוביץ1946 בהעפלהמילה ברנר1948 אולי וצלר נפתלי רוזן יצחק דביר
אח"י מעוז שירתה בחיל הים עד שנת 1955 ואז נמכרה לחברה איטלקית, ושימשה במשך שנים רבות כמעבורת במפרץ נאפולי.
הספינה הייתה בשירות פעיל עד 2010 כיאכטה תחת השם "Santa Maria Del Mare" ונשאה דגל איטלקי.
סר בנג'מין "בן" הלפגוט היה מרים משקולות יהודי בריטי, 3 פעמים ברציפות אלוף המכביה (1950, 1953 ו-1957), 4 פעמים אלוף בריטניה וזוכה מדליית ארד במשחקי האימפריה הבריטית וחבר העמים (קארדיף 1958).
הלפגוט נולד בפיוטרקוב טריבונלסקי שבפולין, המקום בו, לאחר כיבושו במלחמת העולם השנייה הקימו הגרמנים את הגטו הראשון על אדמת פולין.
הוא נשלח לבוכנוולד, אך שרד את השואה.
הוא שוחרר ב-1945, אך היה חלש מאוד.
בשואה איבד את הוריו ואחת משתי אחיותיו.
לאחר השואה נכלל בן בקבוצת יהודים, שקיבלו מקלט בבריטניה, שם התחיל ללמוד כלכלה.
ב-1948 התחיל לעסוק בהרמת משקלות ובמהרה היה לאלוף אנגליה.
באליפות בריטניה שנערכה בשנת 1954 זכה במדליית זהב לראשונה בקריירה שלו.
באולימפיאדת מלבורן (1956) סיים במקום 13 בתוצאה של 340 ק"ג.
במכביה החמישית שנערכה בשנת 1957 זכה במדליית זהב בשיא מכביה חדש של 320 ק"ג.
במשחקי האימפריה הבריטית וחבר העמים שנערכו בקארדיף 1958 זכה במדליית ארד בתוצאה של 340 ק"ג, אחרי טאן האווה ליאנג (358 ק"ג) והארי וובר מדרום אפריקה (340 ק"ג).
סיפור חייו הוצג בסרט הבריטי ילדי וינדרמיר.
בן והבה (נולד ב-27 במרץ 1992) הוא כדורגלן ישראלי המשחק בעמדת הבלם במכבי עירוני פתח תקווה.
והבה התחיל לשחק כדורגל במחלקת הנוער של בית"ר טוברוק.
בינואר 2012 החל לשחק בקבוצת הבוגרים של עירוני קריית שמונה.
בעונתו הראשונה זכה עם הקבוצה באליפות הראשונה בתולדותיה, אך שיחק רק משחק אחד, בניצחון 3–1 על מכבי נתניה, ואף כבש את שער השוויון בדקה ה-55. בתחילת עונת 2012/2013 רשם שלוש הופעות בליגה, ובינואר 2013 חתם עד תום העונה בהפועל באר שבע, במדיה ערך 11 הופעות.
לקראת עונת 2013/2014 חתם לשנה אחת בקבוצת בני יהודה תל אביב, במהלכה ערך 11 הופעות ליגה ובסופה ירד עם הקבוצה לליגה הלאומית.
ב-2 בפברואר 2015 כבש את שערו הראשון במועדון, בניצחון 0–2 על מ.ס.
בעונת 2015/2016 כבש שני שערים והיה שותף לעונה הטובה ביותר בתולדות הפועל רעננה, עת העפילה לראשונה לפלייאוף העליון בליגת העל.
בסך הכול שיחק חמש שנים בהפועל רעננה, ובמדיה כבש שישה שערים ב-142 הופעות בליגת העל.
ב-23 באוגוסט 2022 חתם בעירוני טבריה.
ב-29 במאי חתם במכבי עירוני פתח תקווה.
והבה נכלל בסגל הנבחרת הצעירה של ישראל לקראת אליפות אירופה לנבחרות צעירות 2013, ובסך הכול ערך 19 הופעות במדי הנבחרת, בהן כבש שער אחד.
בן הערובה הוא רומן לבני הנעורים מאת אסתר שטרייט-וורצל שראה אור בשנת 1987 בהוצאת עמיחי.
זהו ספרה העשירי של הסופרת, והוא פורסם בשני כרכים.
בועז אשכול טס לאנגליה, שם נחטף על ידי אחמד ונדיה.
אחמד ונדיה מאורסים זה לזה, ואחמד רוצה לשחרר את משפחתה של נדיה מהשבי בישראל על ידי בקשת כופר.
אחמד מענה את בועז, אך נדיה שהיא אחות במקצועה, מטפלת בו בעדינות.
בועז מצר על כך ששנאתה גורמת לה להשתתף בחטיפתו, ובפעילות כנגד מדינת ישראל.
הדבר גורם מריבות בין בני הזוג.
אחמד לא סומך על נדיה.
הוא מעביר את בועז לידי אולריקה, אישה גרמניה המשתייכת לארגון ניאו נאצי, וגם לארגון המהפכה האדומה.
אולריקה שונאת יהודים ושואבת הנאה מרובה מהשפלתו של בועז.
בינתיים באנגליה יהושע איש הביטחון הישראלי עלה על עקבותיו של בועז, ומתעמת עם אחמד.
במהלך העימות, אחמד נהרג ואילו נדיה בסיוע ראפיק נוסעת לגרמניה ומאתרת את בועז בשנית.
ראפיק הוא למעשה, יוסי, בחור תל אביבי, שחי במסווה כבר כמה שנים, בארגון פת"ח.
יהושע ביקש ממנו לסייע לו להציל את בועז.
הוא עושה זאת תוך כדי ניסיון לא לחשוף את עצמו.
פרנץ יוזף הוא הנדסאי גרמני שמצליח לפתח נוסחה מיוחדת לסגסוגת מתכת.
במהלך משא ומתן עם הסובייטים הוא נתקל בזקן יהודי ובמשפחתו, אליהם חש זיקה מיוחדת אף על פי שאינו יודע למה.
הסובייטים מנסים בדרכי סחיטה לקבל ממנו את הנוסחה, אבל פרנץ מצליח להגן על הסוד.
צמד העלילות משתלבות כאשר בתו של פרנץ שומעת את בועז מקיש על הקיר קוד SOS.
פרנץ פונה לרשויות והם מצילות אותו דקות ספורות לפני שנדיה וראפיק עומדים להרוג אותו.
נדיה וראפיק מועברים לכלא בישראל.
בועז חוזר לישראל עם משפחתו.
שם הוא עובר תהליך החלמה מחוויית החטיפה הקשה.
המשפחה מזמינה את פרנץ לבקר אותם.
במהלך הביקור פרנץ נזכר בעברו בארץ.
פרנץ (פרנץ יוסף) עלה לארץ אחרי מלחמת העולם השנייה והתגורר בקיבוץ בחברת ילדים.
לאחר שלא הצליח להשתלב בארץ עזב ונסע לדודתו בגרמניה.
שם הצליח מאוד והדחיק את עברו הכאוב.
בזמן שבועז מנסה לחזור לשגרה, יוסי עדיין כלוא יחד עם עצירים ביטחוניים.
אף על פי שכל רצונו להשתחרר מתפקידו, מפקדיו מסרבים לשחרר אותו.
בזכות מאמציו, הפעולה הגדולה שתכננו האסירים, לא יצאה לפועל.
יוסי משוחרר ממעצר, וחוזר לחייו האמיתיים.
הסובייטים מאיימים על חיי המשפחה שפרנץ פגש, בברית המועצות.
הוא בהתחלה לא מבין מדוע, עד כי מסתבר כי הם קרובי משפחה.
פרנץ חותם על ההסכם ומשחרר את קרובי משפחתו.
הוא מחליט ומגלה למשפחתו על יהדותו.
הסיפור נחתם כאשר בועז שמרגיש טוב יותר, מוזמן לחתונתו של יוסי עם בחירת ליבו עדנה.
הספר עוקב אחרי מספר דמויות אשר עוברות תהליכים מורכבים.
בועז-שמנסה להחלים מחוויה פוסט טראומטית.
כאשר הוא חוזר ארצה, הוא בטוח שיוכל לחזור לחייו ולשכוח מהחוויה, אבל הוא לא מצליח.
הוא שוקע בדיכאון, הוא לא מצליח ללמוד, הוא נוהג באלימות כלפי הסובבים אותו.
הוא מנסה מספר דרכים כדי להחלים, כולל טיפול פסיכולוגי, עיסוק בגלישת גלים ושיחה עם אישה, קוראת בכף היד.
לבסוף הוא נוסע לבקר את נדיה בכלא ומצליח לסלוח לה.
סליחה זו מייצגת את תחילת החלמתו.
הוא מצליח גם ליצור קשר עם הנערה אחריה היה כרוך.
גם הקשר הזה עוזר לו להתגבר על הפחד.
פרנץ יוזף- שמדחיק את עברו לגמרי.
ראשית יש את אימי המלחמה שהותירו אותו ביישן ומופנם.
שנית יש את העלייה לארץ והשתלבות בקיבוץ, שלא הצליחה.
לבסוף הוא עוזב את הקיבוץ, מחפש עבודה ומתקשה מאוד להתפתח בחייו.
בתפנית חדה, הוא מוזמן על ידי דודתו לחזור לגרמניה, שם הוא מצליח בכל מעשיו.
הוא מצליח בלימודיו ועסקיו, מכיר את האישה שאיתה התחתן, והצליח להדחיק את כל הזיכרונות עד כדי שכחה מוחלטת.
הדבר היחיד שגירה את זיכרונו הוא הזקן החביב שהכיר בגרמניה המזרחית.
לאחר שנזכר בעברו, ילדיו מגלים כי אביהם יהודי.
גם הם עוברים תהליך הסתגלות מסוים, בעיקר עקב פעילות אנטישמית בבית ספרם.
יוסי/ראפיק- שחייב להיטמע לחלוטין בחברה המנוגדת לחברה בה הוא חי.
כראפיק הוא חייב לבלות את כל חיו כשונא יהודים, ואת מדינת ישראל.
הוא נאלץ להשתתף בפעולות כנגד יהודים.
אחרי זמן רב בבידוד מוחלט הוא מתקשה לשמור על זהותו.
האם הוא יוסי שמתגעגע לחוף הים בתל אביב, לחבריו ובעיקר לחברה שלו, או האם הוא ראפיק הבן של אבו סעיד ששונא את היהודים שהשפילו אותו, וגזלו ממנו את אדמתו.
הבלבול הזה רק הולך ומתגבר ככל שהזמן עובר, והוא ממשיך בתפקידו.
בן הערובה הוא ספר ארוך מרוב ספריה האחרים של אסתר שטרייט-וורצל.
כמו כן הוא עוסק ביותר דמויות וביותר נושאים, בעוד שספרים אחרים מתמקדים בתקופת זמן אחת, או בסיפור עלילה אחד.
ולמרות השוני, הוא עוסק בנושאים שכן מוזכרים בספריה האחרים, כמו המאבק הישראלי פלסטיני, או קליטתם של עולים לארץ.
אסתר עוסקת בדמויות צעירות, על מאבקם למען מטרה, בזמן בו הם מתמודדים עם בעיות אחרות בפני עצמם.
היא מציינת כי זהו אחד הדברים שהיו חשובים לה בכתיבה לנוער.
כמו כן הזיקה של הדמויות ל"בית שלהם" בין אם מדובר במשפחתם או מולדתם, היא נושא המלווה את כל הדמויות בספר, ומאפיין את כתיבתה של שטרייט-וורצל.
שטרייט-וורצל ביקרה במקומות רבים כדי לכתוב את הספר, בהם ברצועת הביטחון בלבנון
פרדריק בנג'מין "בן" הודג'ס השלישי (נולד ב-6 באפריל 1958) הוא קצין בדימוס בדרגת לוטננט גנרל, בתפקידו האחרון שירת כמפקד כוחות צבא ארצות הברית בפיקוד אירופה (הארמייה השביעית).
הודג'ס נולד בקווינסי שבפלורידה, בנם של פרד ונל.
במאי 1980 סיים לימודיו באקדמיה הצבאית של ארצות הברית והתגייס לצבא ארצות הברית.
שירת כמפקד מחלקה וסגן מפקד פלוגה בגדוד השלישי בחטיבה 41 של דיוויזיית השריון השנייה שהוצבה בגרמניה המערבית.
שירת כמפקד פלוגה בגדוד הראשון של חטיבה 327 בדיוויזיה המוטסת ה-101, שימש מדריך בבית הספר לחי"ר של הצבא, וקצין תכנון וקצין אג"ם בדיוויזיית החי"ר השנייה המוצבת בקוריאה הדרומית.
שימש סגן מפקד חטיבה 327 ועוזר מפקד כוחות נאט"ו באירופה.
בשנים 1997–1999 פיקד על הגדוד השלישי בחטיבה 187 של הדיוויזיה המוטסת ה-101.
ביוני 2002 מונה למפקד חטיבה 1 בדיוויזיה המוטסת ה-101 והוביל אותה במהלך מלחמת עיראק בלחימה באזור נג'ף.
במהלך התארגנות החטיבה בכווית לפני היציאה למתקפה, תקף סמל מהחטיבה את עמיתיו, הרג שניים מהם ופצע 14 אחרים בהם את הודג'ס שנפצע באורח קל מרסיסי רימון יד.
בנובמבר 2012 מונה למפקד הראשון של פיקוד כוחות היבשה של נאט"ו שמפקדתו באיזמיר שבטורקיה.
בנובמבר 2014 מונה למפקד כוחות הצבא בפיקוד אירופה של ארצות הברית, מילא תפקיד זה עד דצמבר 2017 ופרש מהשירות הצבאי.
לאחר שחרורו מונה ליושב ראש למחקרים אסטרטגיים במרכז למחקר מדיניות אירופית .
הודג'ס בעל תואר שני בניהול מאוניברסיטת המדינה קולומבוס בג'ורג'יה, בוגר המכללה לפיקוד ומטה של הצבא ובעל תואר שני בלימודי אסטרטגיה וביטחון לאומי מהאוניברסיטה לביטחון לאומי.
הוא נשוי להולי ואב לשניים.
מעמד בן/בת הזוג של ראש ממשלת ישראל (עד היום הייתה זו תמיד אישה הנשואה לראש ממשלת ישראל, והיא כונתה אשת ראש הממשלה או רעיית ראש הממשלה), מעולם לא הוגדר באופן רשמי, אך מקובל שהם משתתפים באירועים ציבוריים וזוכים לנראות ציבורית בולטת.
נכון לשנת 2022, שתים-עשרה נשים היו רעיות של ראשי ממשלת ישראל.
ראשי הממשלה גולדה מאיר ואריאל שרון לא היו נשואים בעת שכיהנו בתפקידם.
הסיקור התקשורתי של נשות ראשי הממשלה בשנותיה הראשונות של המדינה היה מועט יחסית ועסק בעיקר בפן הרכילותי של חייהן.
בשנים האחרונות עלה הסיקור התקשורתי של אשת ראש הממשלה.
מעמד בן הזוג של ראש ממשלת ישראל המכהן אינו מוגדר בחוק, אך מעמד אלמנת ראש ממשלת ישראל מוגדר בתקנות הקובעות את זכויות הפרישה של ראש הממשלה, המעניקות לאלמנתו תשלום בעד שירותי הסעה.
בשנת 2000 הועלתה בכנסת הצעת חוק פרטית על ידי חבר הכנסת סילבן שלום ממפלגת הליכוד, לתיקון חוק יסוד: הממשלה תוך הענקת מעמד רשמי לאשת ראש הממשלה.
היא אוחדה עם הצעה מקבילה להענקת מעמד רשמי לרעיית נשיא מדינת ישראל, ונקראה "הצעת חוק תקציב הפעילות הציבורית של בן הזוג של נשיא המדינה ובן הזוג של ראש הממשלה, התשס"א-2000".
בהצעה הוצע להעניק תקציב לבן הזוג של ראש הממשלה כך: .
בנות הזוג של ראשי ממשלת ישראל
מנייןשם הרעיהראש הממשלהמניין ראש הממשלהשנותיה בתוארפעילות ציבוריתהערות1פולה בן-גוריוןדוד בן-גוריון11948–1954בדרך עקיפה, השפיעה פולה פעמים רבות על צעדים פוליטיים ועל דרך פעולתו של דוד בן-גוריון.
כל דבר היה צריך לעבור דרכה בטרם יגיע לבן-גוריון.
מדינאים, דיפלומטים ופוליטיקאים ידעו שהם יוכלו לדבר עם בן-גוריון בטלפון רק אם יצליחו לשכנע את פולה.
כאשר אנשי משרד החוץ היו צריכים לארגן ארוחה לכבוד אורח נכבד אצל ראש הממשלה, פולה הייתה בודקת את רשימת המוזמנים ומוחקת ממנה את השמות שלא היו נראים לה.
מזכירו המדיני של בן-גוריון, יצחק נבון, היה מגיש לפולה רשימה מוגדלת של אורחים כדי שיוכל לנהל איתה משא ומתן על רשימת המוזמנים.2צפורה שרתמשה שרת21954–1955ב-26 בינואר 1954 נכנסה לתפקיד רעיית ראש הממשלה באופן רשמי.
כניסתו של בעלה לתפקיד ראש ממשלת ישראל לא השפיעה במאום על דפוס ההתנהגות בינו לבין רעייתו וזו נשארה שותפה ויועצת קרובה בכל ענייניו הפוליטיים.
היא התלוותה אליו לישיבות חשובות בכנסת ובמפלגת פועלי ארץ ישראל וסייעה לו בכתיבת נאומים ולמעשה שימשה לו כמשענת.
למשל, במרץ 1954 התבקש שרת לשאת בפני מליאת הכנסת נאום הספד לברון אדמונד ג'יימס דה רוטשילד.
את נאום ההספד כתבה צפורה לאחר ששרת כשל בכך.(1)פולה בן-גוריוןדוד בן-גוריון(1)1955–1963מעדויות שונות עולה כי במהלך כהונתה השנייה כרעיית ראש הממשלה הגבירה פולה את מעורבותה במאבקים הפנימיים של בעלה.
לדוגמה, פולה ככל הנראה הייתה מעורבת במערכת היחסים העכורה בין בעלה לבין משה שרת.
במכתב ששלחה צפורה שרת לילדיה ששהו בארצות הברית כתבה: .3מרים אשכוללוי אשכול31964–1969מרים אשכול הביאה סגנון חדש לתפקידה הבלתי רשמי, אשת ראש הממשלה, שונה מאשר של פולה בן-גוריון.
במהלך שנות נישואיהם המשיכה לעבוד בכנסת לצד מילוי תפקידה כאשת ראש הממשלה.
היא התלוותה למסעות דיפלומטיים ונשאה תפקידים התנדבותיים, בין היתר כיושבת ראש הוועד להקמת בית הלוחם ובפעילות למען האגודה להבנה ולידידות יהודית-ערבית.גולדה מאיר4בעלה מוריס מאירסון נפטר במאי 1951, 18 שנה בטרם נבחרה לראשות הממשלה.4לאה רביןיצחק רבין51974–1977לאה רבין נלוותה לכל קריירה הפוליטית של בעלה והייתה מעורבת בה "עד צוואר".
בין פעולותיה הציבוריות ניתן למנות הרצאות והופעות בפני פורומים שונים בארץ ומחוצה לה.
השפעתה של רבין על בעלה הייתה ניכרת - הן בעניינים הפוליטיים והן בעניינים האישיים.
בועז אפלבאום כינה את לאה כ"שרת החוץ שלו" (של יצחק רבין) והוסיף לכתוב עליה בספרו: .
פרשה שאירעה בתקופת כהונתו של יצחק כשגריר ישראל בארצות הברית, בה לא דיווחה לאה על חשבון במטבע חוץ שהחזיקה בחו"ל, ונודעה בשם פרשת חשבון הדולרים, הובילה בשנת 1977 לפרישתו של בעלה מראשות הממשלה ולהרשעתה בפלילים.
כמו כן, שימשה כיו"ר אגודת אלו"ט למען ילדים אוטיסטים.5עליזה בגיןמנחם בגין61977–1982שבועות לאחר בחירתו של בעלה לראשות ממשלת ישראל עברה עליזה יחד עם בעלה להתגורר בבית אגיון.
המעבר לירושלים לא היה פשוט עבור עליזה, שסבלה כל השנים מנפחת.
חלק מהאנשים שעבדו צמוד למנחם בגין, בהם מזכיר הממשלה אריה נאור ויועץ התקשורת דן פתיר העידו כי הם מעולם לא שמעו את עליזה מתבטאת בנוכחותם בעניינים פוליטיים או מדיניים או מביעה אי-הסכמה למדיניותו של בעלה.6יצחק שמיר71983–1984שולמית שמיר הבינה די מהר את גודל האחריות שהטיל עליה תפקידה כרעיית ראש הממשלה.
היא מיעטה להתראיין באמצעי התקשורת מחשש שתעשה טעויות שיביכו את בעלה.
בפעמים המעטות שעשתה זאת היא דאגה להתייעץ לפני כן עם יועץ התקשורת של בעלה.
לאחר כינון ממשלת האחדות הלאומית טענו מקורביה כי שולמית לא אהבה רעיון זה, אך כשנפל הפור וממשלת ישראל העשרים ואחת הושבעה – שולמית תמכה בה, לפחות כלפי חוץ.7סוניה פרסשמעון פרס81984–1986פרס נכנס לתפקיד ראש ממשלת ישראל בספטמבר 1984, לאחר שנים רבות של ניסיונות כושלים לזכות בו.
הדבר ריכך ככל הנראה את עוינותה של סוניה פרס לפעילותו הציבורית והפוליטית של בעלה.
פרס מילאה חלק מהתפקידים הסמליים של רעיית ראש ממשלה, בעיקר אירוח מנהיגים ונשות מנהיגים מחוץ לארץ.
היא הוזמנה לביקור פרטי בבולגריה (אז לישראל לא היו קשרים עם בולגריה), ארץ הולדתה, הוא נערך ב-1986 והבולגרים העניקו לו אופי רשמי.
ב-1988 הוזמנה שולמית שמיר להשתתף בסמינר לציון 45 שנה להצלת יהודי בולגריה.
כן הודקו המגעים הדיפלומטיים בין שתי המדינות.(4)לאה רביןיצחק רבין(5)1992–1995אחד המאפיינים הבולטים ביותר של תקופת כהונתה השנייה של לאה רבין כרעיית ראש הממשלה (בניגוד לתקופת כהונתה הראשונה) היה חוסר פעילותה בעניינים הפוליטיים של בעלה.
כאשת ראש הממשלה נתנה לאה חסות לאירועים מסחריים רבים, בעיקר אירועים בהם היה מעורב חברה הטוב, איש יחסי הציבור רני רהב.
על כך ספגה ביקורת חריפה.
ב-21 במרץ 1994 קיבלה את אות "אשת השנה" על פועלה למען ארגונים וולונטריים.(7)סוניה פרסשמעון פרס(8)1995–1996לאחר רצח רבין סוניה הייתה רעיית ראש הממשלה בפעם השנייה והאחרונה בחייה.
גם הפעם היא נמנעה מלהיראות בלשכת ראש הממשלה ורוב עובדי הלשכה אף לא הכירו את פניה.
במהלך הבחירות לכנסת הארבע עשרה ולראשות הממשלה היא לא לקחה שום חלק פעיל במסע הבחירות של בעלה, ולא הגיעה גם לעימות בין פרס לבנימין נתניהו, שהיה מנקודות השיא של הבחירות.
לעומת זאת, שעות לפני חשיפת תוצאות הבחירות, בני משפחה וחברים קרובים הגיעו לביתו של פרס, וזו דאגה לארח אותם.8שרה נתניהובנימין נתניהו91996–1999במהלך כהונתו הראשונה של בעלה כראש ממשלה (1996–1999), שימשה נתניהו בהתנדבות יושבת ראש של הארגונים "יד ביד" לילדים במצוקה ושל "צעד קדימה" לילדים בעלי שיתוק מוחין.
נוסף על כך היא עזרה לארגונים נוספים המסייעים לילדים מוכי מחלת הסרטן, ילדים עם צרכים מיוחדים ומקלטים לנשים מוכות.9נאווה ברקאהוד ברק101999–2001עם בחירתו של בעלה לראשות הממשלה, נתפסו מעשיה של ברק בעיני הציבור כנכונים ובמידה הראויה.
היא לא הרבתה לנכוח בלשכת ראש הממשלה ולא לקחה חלק בסכסוכים הפנימיים של בעלה עם אנשיו.אריאל שרון11אשתו השנייה לילי שרון נפטרה במרץ 2000, כשנה קודם לבחירתו של שרון לראש ממשלה.10עליזה אולמרט122006–2009בעת שהיה בעלה שר ובהמשך ראש הממשלה, ישבה בראש עמותת אור שלום וארגון "הסדנה" והייתה חברה בהנהלת עמותת "טללים".
עסקה גם בקידום ילדים ונוער בסיכון.
הייתה בין היוזמות של תוכנית התחלה טובה שנועדה להרחיב באופן ניכר את הטיפול בנוער ובילדים הנמצאים בסיכון.(8)שרה נתניהובנימין נתניהו(9)2009–2021גם בקדנציה השנייה של בנימין נתניהו בראשות הממשלה המשיכה אשתו לקבל תשומת לב, לרוב בנימה שלילית, מאמצעי התקשורת.
לפי מספר דיווחים בתקשורת ועדויות פומביות, נתניהו התערבה בצורה יוצאת דופן במינויים בכירים שביצע בעלה.
בנוסף, תחקירים אחרים שזכו לבולטות ציבורית גבוהה טענו כי נתניהו התייחסה בצורה גזענית לעובדות מעון ראש הממשלה ממוצא אתיופי.
לעומת זאת, בכתבת עומק שפרסם העיתון "בילד" הגרמני ביוני 2012 תוארה נתניהו כ"אשה אינטליגנטית ורחומה שמקדישה את עצמה לתמיכה בבעלה".
באותה כתבה צוטטו דברי בעלה בנימין נתניהו שלפיהם שרה היא ששכנעה אותו לבסוף להסכים לעסקת שליט עם חמאס, שבמסגרתה שוחררו כאלף מחבלים תמורת גלעד שליט.
ב-2019, נתניהו הורשעה בעבירה פלילית של ניצול בתחבולה של טעות הזולת ללא מרמה (סעיף 416 לחוק העונשין) בשל ניפוח הוצאות בהזמנות שביצעה למעון ראש הממשלה.11גילת בנטנפתלי בנט132021–2022בנט מיעטה להופיע בציבור.
היא נראתה לצד בעלה פעמים ספורות ונאמה פעמיים במשכן הכנסת.12ליהיא לפידיאיר לפיד142022 (8)שרה נתניהובנימין נתניהו(9)2022-
בן (בנו) הנדלר (נולד ב-1 בנובמבר 1977) הוא מפיק מוזיקלי, מעבד, טכנאי מיקסים ונגן בס ישראלי.
הנדלר נולד בחדרה שם גדל והתחנך.
הוא החל את דרכו המוזיקלית בגיל 15 כשניגן בגיטרה בס בלהקה בשם "אקסקליבר".
בגיל 22, במהלך לימודיו בבית הספר רימון הקים יחד עם ליאור פרנקל את להקת "פרווה חמה" שאופיינה בסגנון הג'אז-רוק.
בשנת 2000 החל להופיע כנגן בהופעותיו של אבי טולדנו וניגן גם עם הראפר פישי הגדול.
לאחר צאת אלבום הבכורה של מוקי כסולן "שמע ישראל", הצטרף הנדלר להופעותיו כנגן מחליף.
ב-2002 החל לנגן עם חלוצי החלל בהופעותיהם כחבר בהרכב.
במהלך השנה, עם צאת אלבומו של דויד ברוזה "זה הכל או כלום", היה הנדלר חלק מהלהקה שליוותה את ברוזה במסע ההופעות בישראל ובעולם.
עוד באותה שנה, הצטרף להרכב בהופעותיו של תומר יוסף עם צאת אלבומו הראשון "תגידו משהו".
ב-2004 הצטרף להרכב ההופעות הקבוע של ברי סחרוף כנגן בס והמשיך בעבודה משותפת איתו כמפיק מוזיקלי וכנגן.
ב-2005 הפיק מוזיקלית, ניגן והקליט באלבומי הבכורה של הראפרים קאשי ("יוצא החוצה") ושחר סוויסה ("שחר סוויסה", 2006).
ב-2006 היה שותף להקלטות אלבומו של תומר יוסף "צוחקים מתחת לאדמה" ואף הופיע בקליפ לשיר שבלט מתוכו "אל תטוסי".
באותה שנה גם החל להופיע עם הבלקן ביט בוקס וב-2007 ניגן בס באלבום השני של הלהקה בשיר שהפך לאחד מלהיטיה הגדולים "הרמטיקו".
ב-2006 הפיק, עיבד ומיקסס את אלבום הבכורה של לוס כפרוס "ראסטה וסילי", וכך גם באלבומם השני "חיים בסרט" שיצא ב-2013.
ב-2007 החל לעבוד עם להקת המושבה, הפיק מוזיקלית ועיבד את השירים באלבום שראה אור ב-2009.
בשנת 2008, לרגל יום העצמאות ה-60 למדינת ישראל, השתתף יחד עם תומר יוסף בפרויקט "עבודה עברית 2".
השניים הקליטו גרסת כיסוי לשירה של אסתר שמיר "עברתי רק כדי לראות".
גרסה זו הייתה לאחת המצליחות ביותר מהפרויקט.
ב-2009 הוציאו את האלבום "טרמפולינה" עליו עבדו בשנתיים שקדמו לכך.
לאלבום צורפה גם גרסתם לשיר "עברתי רק כדי לראות".
את האלבום השיקו בהופעה בפסטיבל תל אביב הראשון למוזיקה באוקטובר אותה שנה, והמשיכו בהופעות ברחבי הארץ.
ב-2010 הפיק מוזיקלית בשיתוף עם אייל תלמודי את האלבום "רישומי פחם בצבע" שיצא ב"עבודה עברית".
באלבום המחווה לאלבומו של מאיר אריאל "רישומי פחם", השתתפו ברי סחרוף, הדג נחש, עמיר לב, לוס כפרוס, רונה קינן, שלומי שבן ואחרים, שגם לקחו חלק במופע ההשקה בפסטיבל תל אביב השני למוזיקה.
באותו פסטיבל הפיק מוזיקלית הנדלר את מופע המחווה לאלבום הבכורה של אהוד בנאי "אהוד בנאי והפליטים" בהשתתפות אברהם טל, מוקי, בום פם, שי צברי, אביב גדג', קוואמי ואמנים נוספים.
ב-2010 עבד עם ברי סחרוף על הקלטות אלבומו "אתה נמצא כאן" שיצא ב-2011. הנדלר היה שותף לעיבודים וללחנים של שירי האלבום והפיק מוזיקלית את מרביתם.
ב-2012 הוציא אלבום סולו אלקטרוני ראשון בשם "Game Over" בלייבל Raw Tapes.
ב-2015 הוציא את אלבומו השני "Beat Heaven".
ב-2013 חבר להרכב "באטרינג טריו" (The Buttering Trio) שהקימו בברלין קרן דוניץ ויובל חבקין ("ריג'ויסר").
באותה שנה הוציא ההרכב את אלבומו השני "Toast" בלייבל Raw Tapes כשהנדלר שותף להפקה.
בהמשך הוציאו גם את האלבומים "Jam" (ב-2014) ו"Threesome" (ב-2016) והופיעו בפסטיבלי מוזיקה שונים ברחבי העולם בהם בבריטניה, גרמניה, צרפת והודו.
ב-2014 הפיק מוזיקלית 4 שירים שהקליט לירון עמרם ("השחר", "בין מציאות לסרט", "סאפרת" ו"א-ליל").
באותה שנה גם הפיק מוזיקלית וניגן בס באלבומה של פלורה (לירון משולם) "Everything Is Here".
באלבום הבכורה של שי צברי "שחרית" שיצא ב-2015 ניגן בס בשירים "הניחי לי" ו"אבוא בגבורות אדיר", ומיקסס 3 משירי האלבום יחד עם אדיר דדיה.
ב-2015 היה שותף להקמת ההרכב LBT (ראשי תיבות של Live Beat Tapes) יחד עם קרן דוניץ, ריג'ויסר, אקו, אמיר ברסלר, יונתן אלבלק, רבל סאן, יודקו, מו ריון ודי ג'יי מש.
הנדלר הפיק מוזיקלית את אלבום הבכורה של ההרכב "The Singles".
בפסטיבל אינדינגב באותה שנה, הפיק מוזיקלית את המופע "דאב על הירח", מחווה לאלבומו של ברי סחרוף "חם על הירח".
ב-2016 היה שותף לעיבודים וניגן באלבומו של אביב גדג' "שרף אורנים".
ב-2016 יצא גם אלבומו של ברי סחרוף "ליקוטים" שבו השתתף הנדלר בנגינה, בעיבודים ובהפקה המוזיקלית.
ב-2017 הפיק יחד עם אסף תלמודי וניגן בשירו של שי צברי "אנא, אנא, אנא", חידוש שתרגם שלומי שבן לשירו של לאונרד כהן "Lover, Lover, Lover".
עוד ב-2017, הופיע הנדלר יחד עם שי בן צור בהרכב בשם "The Travelers", היה שותף להקלטות אלבומו החדש של שולי רנד ומיקסס את הסינגל "אלומות של אור" שהקליט שי צברי לציון שנה למותה של אהובה עוזרי למילים ולחן שכתבה.
בשנת 2018 הפיק מוזיקלית את מופע הפתיחה של פסטיבל ישראל "מה אומרות עינייך", מחווה לשירי שושנה דמארי.
במופע השתתפו בין היתר מירי מסיקה, קרולינה, שי צברי, רביד כחלני וזוהר גינזבורג.
בדצמבר 2019 יצא הסינגל הראשון שהפיק הנדלר מתוך אלבום הבכורה של מירו, סולנה של להקת ההיפ הופ שב"ק ס'.
האלבום המלא "חלומות באוויר" ראה אור במאי 2021.
טרמפולינה (עם תומר יוסף, יצא דרך היי פידלטי ב-2009).
פליטי הדאב (עם אהוד בנאי; יצא דרך שילוח הפקות ודי-מיוזיק ב-2025)
בנימין "בן" אברהם הורוביץ הוא יזם, משקיע הון סיכון וסופר יהודי-אמריקאי.
הורוביץ הוא בנו של דייוויד הורוביץ.
לאחר תואר ראשון במדעי המחשב באוניברסיטת קולומביה ותואר שני במדעי המחשב באוניברסיטת קליפורניה בלוס אנג'לס, הצטרף בשנת 1990 לחברת סיליקון גרפיקס כמתכנת.
ב-1995 הצטרף אל חברת נטסקייפ שפיתחה דפדפן לאינטרנט.
החברה ידעה עליות ומורדות בעקבות מלחמת הדפדפנים וב-1998 נמכרה לחברת AOL, שם שימש הורוביץ כמנהל חטיבה.
ב-1999 הקים יחד עם מארק אנדריסן את חברת Loudcloud, מחלוצות מחשוב הענן.
החברה הונפקה בבורסה ולאחר מכן התפצלה כאשר החלק הממוקד בשירותי תשתית נמכר והשאר הפך לחברה חדשה שהתמקדה בכלים לניהול תפעול תשתיות תוכנה, Opsware.
חברה זו נמכרה ל-HP ב-2007 בכ-1.6 מיליארד דולר במזומן
בשנת 2009 הורוביץ ייסד את קרן ההון סיכון אנדריסן הורוביץ (יחד עם מארק אנדריסן), שהיא מהגדולות ביותר בעמק הסיליקון.
בספר, שפורסם ב-2014 בהוצאת הרפר קולינס, הורוביץ מציע ייעוץ והדרכה בנושא יזמות והקמה של חברות הזנק.
בן נשוי, אב לשלושה ילדים ומתגורר באת'רטון, קליפורניה.
בן הארדי הוא שחקן אנגלי המוכר מהופעתו בתפקיד פיטר ביל באופרת הסבון "איסטאנדרס" של ה-BBC בשנים 2013–2015. הופעת הבכורה של הארדי בקולנוע הייתה בתפקיד ארכאנג'ל בסרט "אקס-מן: אפוקליפסה" (2016).
הארדי נולד בבורנמות' שבמחוז דורסט וגדל בשרבורן.
בהיותו תלמיד בגריפון כיכב הארדי בתפקיד סרג'נט פרנסיס טרוי בעיבוד קולנועי לרומן "הרחק מהמון מתהולל" בהפקת בית הספר.
ב-2012 כיכב הארדי בתפקיד ארתור ולסלי במחזה "נשיקת יהודה בן קריות" מאת דייוויד הר בהשתתפות רופרט אוורט.
המחזה הועלה בתיאטרון המפסטד מספטמבר עד אוקטובר 2012, וכתוצאה מביקורות מהללות הועברה ההצגה לתיאטרון הדוכס מיורק בווסט אנד בינואר 2013.
ב-19 באפריל 2013 פורסם שהארדי ישחק בתפקיד פיטר ביל באופרת הסבון הוותיקה של ה-BBC "איסטאנדרס", ויחליף את תומאס לאו שגילם את הדמות מ-2006 עד 2010. הארדי אמר על הצטרפותו לסדרה "אני נרגש להצטרף לצוות הנפלא של "איסטאנדרס" - תוכנית שהמשפחה שלי צפתה בה במשך שנים.
איני יכול לחכות להיכנס לנעליים של דמות עם היסטוריה כה רבה." הופעתו הראשונה בסדרה הייתה ב-7 ביוני 2013. ב-19 בנובמבר 2014 פורסם שהארדי יעזוב את הסדרה.
הוא שיחק בפעם האחרונה בסדרה ב-24 בפברואר 2015.
הופעת הבכורה של הארדי בקולנוע הייתה בסרט גיבורי העל אקס-מן: אפוקליפסה של בריאן סינגר שיצא לאקרנים ב-27 במאי 2016, בתפקיד המוטאנט בעל הכנפיים אנג'ל.
בהמשך לוהק לתפקיד ג'ון ויליאם פולידורי בסרטה של הייפא אל-מנסור "A Storm in the Stars" לצדם של אל פנינג ודאגלס בות'.
הארדי גילם את הכבאי וייד פרקר, שנהרג בשריפה ביארנל היל בשנת 2013, בסרטו של ג'וזף קוסינסקי "רק האמיצים".
הסרט בכיכובם של ג'וש ברולין ומיילס טלר יצא לאקרנים ב-22 בספטמבר 2017.
באפריל 2018 שיחק הארדי בתפקיד הראשי בדמות וולטר הרטרייט במיני-סדרה "האישה בלבן", עיבוד של ה-BBC לרומן באותו שם מאת וילקי קולינס.
ב-2018 גילם הארדי את מתופף להקת קווין רוג'ר טיילור בסרט הקולנוע "רפסודיה בוהמית".
ב-2023 גילם הארדי את אוליבר בסרט "אהבה ממבט ראשון", עיבוד של נטפליקס לספר בעל אותו השם מאת ג'ניפר אי.
שנה שם תפקיד הערות 2012 מיילדת עיתונאי פרק: "Baby Snatcher"2014-2013Children in Needטי-בירד / רקדן ג'אז2 פרקים 2013–2015 איסטאנדרס פיטר ביל תפקיד ראשי; 189 פרקים 2017היסטוריה שתויה המלך ארתור פרק: "King Arthur/Eric Liddell" 2018 האישה בלבן וולטר הרטרייט מיני-סדרה2021The Girl Beforeסיימון וייקפילדמיני-סדרה
שנה שם שם באנגלית תפקיד הערות 2012 נשיקת יהודה איש קריות The Judas Kiss ארתור ולסלי תיאטרון המפסטד ותיאטרון הדוכס מיורק
בן המלך והעני הוא סרט הנפשה אמריקאי משנת 1990, מסוגת קומדיה, אקשן והרפתקאות, אשר מבוסס על רומן בעל אותו שם מאת הסופר מארק טוויין.
הסרט, שהופק על ידי וולט דיסני סרטי הנפשה ובוים על ידי ג'ורג' סקריבנר, משמש כסרט ה-128 בסדרת הסרטים "מיקי מאוס".
בסרט זה היה השימוש האחרון של דיסני בהנפשה מסורתית, לפני שמערכת הפקת ההנפשה הממוחשבת הפכה את הטכניקות והציוד המסורתיים למיושנים.
חלק מהאובייקטים בסרט, כמו הכרכרה, נוצרו במחשבים לפני שהודפסו על נייר והועתקו על גבי תאי הנפשה.
סרט זה נחשב לאפל יחסית לשאר הסרטים בסדרת סרטי "מיקי מאוס".
דיבוב הסרט כולל את ויין אלווין כקולו של מיקי מאוס, כמו כן הוא מסמן את הופעת הבכורה של ביל פרמר כקולם של פלוטו והוראס הורסקולר, לאחר שדיבב רק את דמותו של גופי, כאשר הוא ביסס את קולו של הוראס לפי השחקנים ג'ים באקוס ובן שטיין.
בנוסף סרט זה הוא הפעם האחרונה בה אלוויה אלמאן דיבבה את קלרבל הפרה, הדמות הנשית היחידה בסרט, לאחר שהוחלפה על ידי אפריל וינצ'ל עקב מותה.
הסרט נחשב כסרט האחרון באורך בינוני שהוקרן לפני סרט באורך מלא של החברה, עד "לשבור את הקרח - ההרפתקה של אולף" שהוקרן לפני הסרט "קוקו" בשנת 2017.
הסרט עובד למספר ספרים על פי עלילתו, כאשר הראשון מבינם נכתב על ידי פראן מנושקין.
רמה שמבוססת על הסרט נמצאת במשחק "Mickey Mania", אשר יצא לראשונה בשנת 1994. אזכור לסרט נמצא בספיישל של הסדרה "העולם המופלא של מיקי מאוס", אשר נקרא "ספינת הקיטור סילי-וילי" שהופץ לראשונה ב-28 ביולי 2023 בדיסני+.
הסרט מתחיל באנגליה כאשר המלך ששלט בארץ בשלום ובחמלה חלה מאוד.
בזמן שחלה, השלטון עבר לקפטן פיט ושומריו האכזריים אשר הפחידו את הממלכה.
יום אחד, כשמיקי מאוס, כלבו פלוטו וחברו גופי חיפשו אוכל, עבר קרון מלא באוכל גנוב של קפטן פיט.
פלוטו ראה נקניק מבצבץ מן המרכבה ורדף אחריו ישירות לתוך הטירה.
כאשר מיקי דפק על דלת הטירה כדי להחזיר את פלוטו, אחד החיילים פתח לו את הדלת והכניס אותו מפני שהוא חשב שהוא הנסיך.
פיט צעק על החייל שלא יכניס כל אחד שעובר, והצביע על המקום שבו נמצא הנסיך האמיתי, בכיתה שלו עם המורה הוראס הורסקולר ומשרתו דונלד דאק.
הנסיך שמע את פיט בחוץ, ופקד על מיקי ופלוטו לבוא אליו מיד.
פיט בועט במיקי ומעיף אותו ישירות לתוך הטירה.
בזמן שבארמון מיקי פוגש את הנסיך, הם מגלים ששניהם זהים לחלוטין.
הנסיך אמר למיקי כי הוא משועמם עם חייו ומשכנע את מיקי להחליף בגדים ותפקידים אחד עם השני.
הנסיך מבטיח למיקי שהכל יהיה בסדר, ואם יהיו בעיות כולם יראו שהוא הנסיך עם האמיתי לפי הטבעת שלו.
שתי הדמויות החליפו בגדים ותפקידים.
שהיה מחופש למיקי, הנסיך עבד על פיט והוא בעט אותו ואת פלוטו מהארמון.
מחוץ לארמון הוא פוגש את גופי, בזמן שמיקי למד בכיתה.
הנסיך האמיתי היה עד למקרה בו מנסים לגנוב עוף מקלרבל הפרה ושני ילדיה.
הילדים מסבירים כי במשך שנים החיילים לקחו את המזון והחפצים שלהם בשם המלך.
כאשר כרכרה עם מזון גנוב עברה, הנסיך עצר אותה על ידי הזדהות דרך הטבעת והוא החזיר את האוכל לאנשים.
החיילים ניסו לעצור את הנסיך, מפני שהם חשבו שהוא מתחזה, אך הם לא הצליחו.
אחד החיילים סיפר לפיט כי לאחד הקבצנים הייתה טבעת מלוכה כמו הנסיך.
פיט נבהל כי הוא הבין שהוא זרק את הנסיך האמיתי מהממלכה.
כדי שלא יענישו אותו, פיט תכנן להפוך את מיקי לנסיך החדש ולהרוג את הנסיך המקורי.
מיקי, אשר לבוש כמו נסיך, נקרא לראות את "אביו" המלך שעכשיו הוא גוסס.
מיקי נכנס לחדר המלך הגוסס, שם המלך אמר לו שהוא חייב לרשת את מלכותו ולהפוך למלך ומבקש ממנו להבטיח שימלוך על ארצו בצדק ובחכמה ואכן מיקי מבטיח לו.
מיקי מחליט למצוא את הנסיך המקורי מהר ככל האפשר, אבל פיט מגיע וסוחט את מיקי בטענה שאם הוא לא יוכתר כמלך הוא ישרוף את פלוטו.
בינתיים, הנסיך האמיתי שמע את הפעמונים מכריזים על מותו של אביו והוא מבין שהוא חייב לחזור לארמון.
בזמן שההכתרה התחילה, פיט לכד את הנסיך ועצר את משרתו דונלד מסיבה לא ידועה.
גופי התחפש לתליין, ושחרר את הנסיך ודונלד מהכלא, משם הם רצו לטקס ההכתרה.
בזמן שמיקי מנסה לדחות את ההכתרה על ידי הארכיבישוף, הנסיך מגיע ונלחם מול פיט יחד עם עזרתם של מיקי, גופי ודונלד.
לבסוף ידם של פיט וחייליו הייתה על התחתונה ויחד הם נפלו מחלון.
הארכיבישוף מבולבל ואינו יודע את מי להכתיר כמלך, עד שפלוטו זיהה מי זה מי.
הנסיך האמיתי הוכתר למלך אנגליה, ויחד עם מיקי וגופי לצידו הוא שלט במשך שנים רבות בצדק וברחמים.
שם הדמותמדבב/ת באנגליתמדבב/ת בעבריתמיקי מאוסויין אלוויןאוהד שחרהנסיךקפטן פיטארתור בורגהרדטדני ליטניהמלךפרנק ולקרדונלד דאקטוני אנסלמויוסי טימןפלוטוביל פרמרגופיביל פרמרעמי מנדלמןהוראס הורסקולראברהם מורחזיר עגלוןצ'ארלי אדלרסמוריםביל פרמר, צ'ארלי אדלרעודד מנשה, עפרון אטקיןקלרבל הפרהאלוויה אלמאןלימור שפיראמספררוי דוטריסדב רייזרארכיבישוף הינשוףפרנק ולקר
הסרט הופץ ב-VHS מספר פעמים.
מקבילי ה-VHS והלייזרדיסק הופצו לראשונה ביוני 1991 כחלק מקו ה"מיני-קלאסיקות של וולט דיסני".
בינואר 1994, קו "סיפורי דיסני אהובים" הוצג כמה חודשים לאחר הפסקת קו המיני-קלאסיקות, ובאותו תאריך, "בן המלך והעני" היה אחד מסרטי דיסני הקצרים הראשונים שהופצו מחדש כחלק ממנו.
הסרט הופץ מאוחר יותר ב-18 במאי 2004 ב-DVD ב"אוצרות וולט דיסני".
בארץ הסרט הופץ בקלטת וידאו וב-DVD בין היתר בסדרת התקליטורים "אגדות דיסני".
בן הא הא (בֶּן הֵהֵא או בר היהי) היה חכם מתקופת הזוגות, בן דורו של הלל הזקן.
מוזכר במשנה פעם אחת, כבעל הפתגם "לפום צערא אגרא" ().
על פי התוספות, בן הא הא וחברו בן בג בג היו גרים, והדבר נרמז בשמו: בנם של אברהם ושרה שנוספה לשמם האות ה'.
לדעת ר' שמואל די אוזידא, כינויים אלו נועדו להסתירם מפני השלטון הרומי, שרדף גרים.
על פי התלמוד, בן הא הא זכה לגילוי אליהו.
לפי האר"י, בן הא הא נקבר באזור עין זיתים, אך מקום קברו לא אותר עד היום מחוסר בציון מפורט.
בן הארץ הוא סרט דרמה אמריקאי משנת 2019, שמבוסס על ספר של ריצ'רד רייט באותו השם שהופק על ידי ראשיד ג'ונסון.
הקרנת הבכורה של הסרט הייתה בפסטיבל הסרטים סאנדנס בשנת 2019. הסרט עוקב אחרי ביגר (אשטון סנדרס), צעיר אפרו אמריקאי משיקגו שמקבל הזדמנות לעבוד בתור נהג של איש עסקים.
ביגר תומאס הוא צעיר אפרו אמריקאי שחי עם משפחתו (ללא אביו שמת) בשיקגו.
יום אחד הוא מקבל הצעה להתראיין למשרת נהג אצל איש עסקים ומשפחתו.
חברו של ביגר, גאס, מנסה להניא אותו מהרעיון ובמקום זאת לצאת איתו לשוד, אך בסי, בת זוגו (קיקי ליין), משכנעת אותו לקבל את הרעיון.
הראיון אצל איש העסקים, הנרי דלטון, עובר בהצלחה והוא מקבל את העבודה.
הוא מוצג לפני אשתו ובתו של מר דלטון.
ביגר יוצא עם מרי, בתו של מר דלטון (מרגרט קוואלי) ועם בן זוגה, ז'אן (ניק רובינסון), לבילוי ביוזמתה של מרי.
בעקבות כך הוא לא מופיע לשוד שהיה אמור לעשות עם גאס.
מאוחר יותר, ביגר, מרי וז'אן יוצאים למסיבה.
שם מרי רבה עם ז'אן והוא אף תוקף אותה פיזית לאחר שמרי מתנשקת עם בחור אחר, אך מתנצל על זה.
ביגר ומרי חוזרים לבית, ומרי מתחילה לרוץ בלבוש מינימלי בחצר הבית וצועקת דברים.
ביגר, שמבחין בזה, ומחשש שיאבד את עבודתו, הכניס אותה חזרה לבית.
אמה של מרי, שהיא עיוורת, קראה לה וחיפשה אותה.
ביגר שם כרית על פרצופה של מרי בשביל להשתיקה, אך אחרי שהוא מסיר אותה מפניה, מגלה שהוא חנק אותה למוות.
ביגר לוקח את גופתה של מרי לכבשן ושורף אותה שם.
למחרת בבוקר, ביגר נחקר על ידי שני בלשים שהוזמנו על ידו של הנרי דלטון, בקשר להיעדרות בתו.
ביגר מכחיש אבל אחת העוזרות מוצאות בכבשן את אחת מאבני החן של מרי שם, וכך המשטרה פותחת במצוד כנגד ביגר.
הוא נפגש במסתוריות עם ז'אן שמבקש ממנו להסגיר את עצמו.
גם עם בסי הוא נפגש וגם היא מבקשת ממנו דבר דומה, אך במקום זאת הוא משכנע אותה לברוח אתו לבניין נטוש.
למחרת בבוקר, ויכוח מתפרץ בין השניים, בו ביגר חונק את בסי וכמעט הורג אותה אך מתעשת ברגע האחרון והיא בתגובה בורחת.
שוטרים פושטים על המבנה בו ביגר נמצא, ולאחר שמכניס את ידיו לכיסים, יורים והורגים אותו, בטענה שחשבו שהיה לו אקדח.
ביגר תומאס (אשטון סנדרס) - הדמות הראשית בסרט, צעיר אפרו אמריקאי, בעל שיער ירוק.
בסי (קיקי ליין) - בת זוגו של ביגר.
מרי דלטון (מרגרט קוואלי) - בתו של הנרי דלטון, נהרגת על ידי ביגר לאחר שלא במתכוון חנק אותה בעזרת כרית.
ז'אן (ניק רובינסון) - בן זוגה של מרי.
הנרי דלטון (ביל קאמפ) - מעסיקו של ביגר ואביו של מרי.
גברת דלטון (אליזבת' דלטון) - אשתו של הנרי, עיוורת.
גאס (למאר ג'ונסון) - חברו העבריין של ביגר, התקוטט איתו פעם אחת
בן האטקה (Ben Hatke; נולד ב-4 ביוני 1977) הוא אמן קומיקס אמריקאי, אשר בעיקר עובד על ספרי קומיקס לילדים, ביניהם "ג'ייק האדיר" ו"זיטה ילדת החלל".
האטקה נולד בלפייט, אינדיאנה, בן שלישי עם שתי אחיות בנות גדולות.
הוריו של האטקה היו מאוד אנטרופוסופים ומעודדים של התנהגות יצירתית וחשיבתית, והאטקה נהג לבלות הרבה מילדותו בציור או במשחק בחוץ.
האטקה העיד בבגרותו כי ההשראה הראשונה שגרמה לו לרצות לצייר קומיקס היה הספר "Elfquest" של וונדי וריצ'רד פיני .
השפעות נוספות על סגנון הציור שלו שהוא ציין בראיונות עיתונאיים הם היוצרים מוריס סנדק, לאונרדו דה וינצ'י וטוד מקפרלן.
האטקה למד במכללת כריסטיאן ובשנת 2000 קיבל תואר בוגר אוניברסיטה מהמכללה.
בזמן לימודיו בילה סמסטר שלם באיטליה, שם למד על סגנון הציור האיטלקי.
האטקה ציין את לימודיו באיטליה כגורם משפיע על סגנון הציור שלו.
הסיפור הראשון שלו התפרסם כחלק מהאנתולוגיה "Flight vol 2", הספר השני של "Flight", ספרו זוכה פרס אייזנר של קאזו קיבואישי, בו השתתף האטקה כאמן אורח.
הספר התפרסם ב-2006 בידי הוצאת אימג' קומיקס.
את סדרת הספרים המפורסמת ביותר שלו, זיטה ילדת החלל, פרסם בשנים 2014-2012 וזכה להצלחה גדולה.
אלא שאת דמותה של זיטה, ילדה אמיצה ואופטימית שמצילה כוכבי לכת מהשמדה, המציאה בכלל אשתו של האטקה, אנה, בזמן היותה בבית ספר תיכון.
האטקה פרסם שלושה ספרים אודות זיטה ילדת החלל, שהפכו להצלחה גדולה ותורגמו לעשות שפות.
ספרי הסדרה נכנסו לרשימת הספרים הטובים ביותר של קירקוס, וקיבלו תשבחות בכל העולם.
כיום האטקה מתגורר בפרונט רויל, וירג'יניה, עם אשתו אנה ובתם.
בן הרמנס (בהולנדית: Ben Hermans; נולד ב-8 ביוני 1986) הוא רוכב אופני כביש בלגי מקצועי לשעבר.
הרמנס ניצח את הטור של עומאן ב-2017, הטור של אוסטריה ב-2018–2019 והטור של יוטה ב-2019. ההישג הבכיר שלו במרוץ חד-יומי הוא ניצחון בחץ ברבנט (2015).
הרמנס נולד בהאסלט בבלגיה, עיר בלימבורג.
טופספורט פלנדרן - מרקטור (2009)
בשנת 2009 הפך הרמנס למקצוען עם הצטרפותו לקבוצת טופספורט פלנדרן - מרקטור הבלגית.
באותה עונה הישגיו הבולטים היו מקום שני ב-GP du canton d'Argovie / GP Gippingen ומקום שביעי באליפות בלגיה.
ב-2010 הצטרף הרמנס לקבוצת רדיושק האמריקאית, לצד רוכבים כמו לאנס ארמסטרונג, אנדראס קלודן ולוי ליפהיימר.
הניצחון הראשון שלו בקריירה הגיע בטור של בלגיה באותה העונה, לאחר שגבר על סטיין דבולדר בספרינט סיום, בדירוג הכללי הגיע הרמנס שישי.
לאחר מכן סיים תשיעי בטור של אוסטריה באותה העונה, 5:04 דקות מריקרדו ריקו המנצח.
בתחילת 2011 ניצח הרמנס את המרוץ החד יומי בספרד, טרופאו אינקה-אינקה.
לאחר מכן סיים שישי במרוץ הקטעים באיטליה, "ג'ירו די סרדנה", 43 שניות מפטר סאגאן המנצח.
בהמשך העונה התרכז במרוצים חד יומיים בבלגיה והולנד, כשסיים שלישי בגרנד פרי פינו קרמי ו-12 בחץ ברבנט, 2:19 דקות מפיליפ ז'ילבר המנצח.
בקלאסיקות הארדנים בלט הרמנס במרוץ אמסטל גולד לאחר ששימש כמוביל קבוצתו במרוץ, כשסיים שמיני, 18 שניות מז'ילבר שניצח גם במרוץ הזה.
לאחר מכן סיים במקומות 17 בלה פלש ואלון ו-22 במונומנט לייז'–בסטון–לייז'.
בהמשך העונה סיים שלישי בטור דה וואלני, 22 שניות מגרג ואן אוורמאט, לאחר שסיים שלישי בקטע השני והחמישי.
לאחר מכן המשיך למקום תשיעי כללי באנקו טור, 1:09 דקות מאדוואלד בואסון האגן, וסיים שני באליפות בלגיה בנגד השעון, 10 שניות מז'ילבר המנצח.
לקראת סוף העונה התחרה במרוץ החד יומי לזכר פרנק ואנדברוקה, וסיים שישי.
הוא ערך את הופעת הבכורה שלו בגרנד טור כאשר נבחר לג'ירו ד'איטליה וסיים את המרוץ במקום ה-73. באליפות בלגיה בנגד השעון שוב סיים שני, 48 שניות מקריסטופ ואנדוולה המנצח.
את 2013 פתח הרמנס עם מקום חמישי בטור דאון אנדר, 34 שניות מטום ילטה-סלגטר המנצח, לאחר שבקטע השני במרוץ סיים במקום השלישי.
בהמשך העונה ערך הופעת בכורה בוואלטה אספנייה וסייע לכריס הורנר לנצח את המרוץ, כשהוא עצמו מסיים במקום ה-61.
ב-2014 הצטרף לBMC Racing Team האמריקאית.
הוא סיים שישי באליפות בלגיה בנגד השעון ולאחר מכן התחרה בפעם השנייה בג'ירו ד'איטליה וסיים את המרוץ במקום ה-72, כשהוא משמש כפועל של קאדל אוונס ומסייע לו לסיים במקום השמיני את המרוץ.
לאחר מכן התחרה בטור של יוטה, בקטע הרביעי של המרוץ סיים שני, 57 שניות אחרי טום דניאלסון, כשהוא מסיים לצד כריס הורנר והתייצב במקום השלישי במרוץ, עליו שמר עד הקטע השביעי והאחרון, בו איבד אותו לווינר אנאקונה, בסופו של דבר סיים הרמנס רביעי את המרוץ, 1:46 דקות מדניאלסון המנצח.
לאחר מכן התחרה במרוץ הקטעים "USA Pro Challenge" והתבלט בקטעים הראשונים של המרוץ לאחר שסיים בחמישייה הראשונה, אך בסופו של דבר סיים במקום התשיעי.
לאחר מכן סיים במקום התשיעי ב-ג'יפי קווסט פראנס - פלואה, לאחר שהיה חלק מהדבוקה המובילה במרוץ שממנה יצא המנצח, סילבן שאבנל.
ב-2015 התוצאה הבכירה הראשונה של הרמנס הגיעה ב, כשסיים שמיני ושימש כמוביל קבוצתו, 1:15 דקות מרפאל ואלס המנצח.
כמה שבועות לאחר מכן התחרה בטור דה יורקשייר וניצח את הקטע לאחר שהתקיף מהפלוטון ותפס בדרך את הבורח לאוסון קראדוק שהוביל לבדו את המרוץ, בדירוג הכללי סיים הרמנס שישי, 1:05 דקות מלארס פיטר נורדהוג.
בהמשך העונה התחרה בטור של אוסטריה, בקטע הרביעי במרוץ שהיה הררי סיים שלישי, 9 שניות מויקטור דה לה פרטה המנצח ויאן הירט.
בעקבות כך עלה למקום השני הכללי, 2 שניות אחרי הירט, עליו שמר עד הסיום בפער של 1:21 דקות מדה לה פרטה שלבסוף ניצח את המרוץ.
לאחר מכן המשיך הרמנס לבלוט עם מקום שלישי כללי ב, 3 שניות מיון איסאגירה.
לאחר מכן התחרה ב וניצח את הקטע השלישי במרוץ, עד הקטע הרביעי והאחרון במרוץ מוקם שני, אך בקטע עצמו סיים במקום ה-18 ובעקבות כך ירד עד למקום התשיעי, 1:33 דקות מריין טאראמיי המנצח.
ב-2016 תכנן הרמנס לערוך הופעת בכורה בוואלטה אספניה, לצורך כך התחרה במרוץ ההכנה, וואלטה אה בורגוס, וסיים שני את המרוץ, שנייה בלבד מאלברטו קונטדור המנצח, לאחר שסיים שלישי בשלב החמישי והמכריע, 22 שניות מסרחיו פרדילה המנצח.
בוואלטה אספניה לעומת זאת לא הצליח לבלוט וסיים במקום ה-14 הכללי, כשהתוצאה הבכירה שלו הייתה מקום רביעי בקטע ה-6 במרוץ, 22 שניות מסיימון ייטס.
בן קבוצתו, דרווין אטאפומה, בלט יותר בעליות ואף הוביל את המרוץ חלק ממנו.
לקראת סוף העונה סיים שביעי בטור אבו דאבי.
ב-2017 פתח הרמנס את העונה בוולטה אה ולנסיה וסיים שני את המרוץ, 13 שניות מנאירו קינטנה המנצח, לאחר שקבוצתו של הרמנס ניצחה את מרוץ נגד השעון הקבוצתי.
לאחר מכן התחרה ב, בקטע השני גבר על רוי קושטה ויאקוב פוגלסן וניצח את הקטע.
גם את הקטע החמישי שהסתיים בעלייה לרכס ג'אבל ח'דר ניצח הרמנס, כשהקדים ב-2 שניות את פאביו ארו וב-11 שניות את קושטה והבטיח ניצחון כללי במרוץ, 22 שניות מקושטה ו-35 מארו, בעקבות כך הפך הרמנס לבלגי הראשון שניצח את המרוץ והשיג את אחד מההישגים הגדולים בקריירה שלו.
בהמשך העונה ערך השתתפות שלישית בג'ירו ד'איטליה וסיים שישי בקטע ה-11 לאחר שהיה בקבוצת הבריחה של הקטע, אך פרש במהלך הקטע ה-16. לאחר הג'ירו סיים שלישי באליפות בלגיה בנגד השעון וסיים חמישי ב.
ב-2018 הצטרף הרמנס ל-Israel Cycling Academy ולמעשה חזר לדרג הפרו קונטיננטל, הדרג המשני לקבוצות בעולם, לראשונה מאז 2009 (כשרכב עבור טופספורט פלנדרן - מרקטור).
הרמנס הוצג כרוכב הבכיר של הקבוצה וכמוביל שלה.
הוא פתח את העונה עם מקום תשיעי בטרופאו לאיגווייה ומקום 11 בוולטה אה ולנסיה.
לאחר מכן התחרה בטור של יוטה, בקטע החמישי שהסתיים בעלייה סיים שני, 39 שניות אחרי ספ קוס המנצח.
בקטע השישי והאחרון סיים שישי וקוס הגדיל ממנו את הפער ל-2:09 דקות, אך הרמנס שמר על המקום השני שלו.
בהמשך העונה התחרה במרוץ אוקולו–סלובנסקה בסלובקיה וסיים אותו במקום הרביעי.
ב-2019, התוצאה הבכירה הראשונה של הרמנס הגיעה במרוץ החד יומי בהולנד, וולטה לימבורג, לקראת סוף המרוץ התקיף ביחד עם פטריק מילר וג'סטין ג'ולס, אך בספרינט הסיום בין השלושה מילר גבר על ג'ולס, כשהרמנס סיים במקום השלישי בפער של ארבע שניות.
הוא סיים שמיני בטור של סלובניה, 2:21 דקות מדייגו אוליסי, ושיחזר את הישגו מ-2018 כשניצח גם הפעם את הטור של אוסטריה, וגם במהדורה הזו זה קרה לאחר שניצח קטע בודד שהסתיים בעלייה, הפעם זה היה קטע 4, כשהקדים את בן אוקונור ב-6 שניות ואת ווינר אנאקונה ב-9 שניות.
לאחר מכן סיים שני במרוץ הקטעים "אדריאטיקה יוניקה" באיטליה, 15 שניות ממארק פדון המנצח, כשהרמנס מנצח את קטגוריית ההרים במרוץ.
לאחר מכן התחרה בטור של יוטה וניצח את קטעים 2 ו-3, מה שהבטיח לו ניצחון כללי, כשהוא מקדים ב-50 שניות את ג'יימס פיקולי.
בנימין ריכרד פיטר פראנס האסלמן (בהולנדית: Benjamin Richard Pieter Frans Hasselman; 14 במרץ 1898 – 2 במרץ 1984) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בין 1953–1957.
האסלמן נולד ברוטרדם ב-14 במרץ 1898. באוקטובר 1916 הוא החל ללמוד באקדמיה הצבאית המלכותית.
בשל נטייתו לסדר ולמשמעת הוא נודע בכינוי "הפרוסי".
ב-1919 הוא סיים את לימודיו והצטרף לחיל הפרשים בדרגת לוטננט משנה.
הוא שירת לראשונה ברגימנט ה-4 בדוונטר, שם הכיר את אשתו הראשונה סוזנה מרגרטה גירטרוידה ואן אוברוולט (1896–1967).
ב-1921 הוא נישא לה ונולד להם בן אחד.